Nóg 'n aanval by Klapmuts | Maroela Media
'n Man is op Swart Maandag in sy huis op 'n plaas in die Klapmuts-omgewing in die Wes-Kaap aangeval en beroof.
Kapt. Nopaya Madyibi, woordvoerder van die polisie, het gesê die man is omstreeks 4:00 in sy huis oorval. "Die verdagte het die slagoffer met 'n onbekende voorwerp oor sy kop geslaan." Volgens Madyibi het die verdagte hierna met 'n skootrekenaar, 'n videospeletjiekonsole en 'n sonbril gevlug.
Volgens Madyibi is daar ook in 'n motor buite die huis ingebreek en is 'n navigasietoestel gesteel. "Die omstandighede rondom die voorval word ondersoek en niemand is nog in hegtenis geneem nie." Die polisie ondersoek 'n saak van huisroof.
Ian Cameron, hoof van gemeenskapsveiligheid by AfriForum, het gesê die aanval het naby die plaas van Joubert Conradie plaasgevind. Conradie is verlede week Dinsdag op sy plaas in die Klapmuts-omgewing tussen Stellenbosch en die Paarl vermoor. Twee dae later is 'n vrou en haar dogters op 'n kleinhoewe in die Klapmuts-omgewing beroof.
Duisende mense het Maandagoggend by Kanonkop, naby die plek waar Conradie vermoor is, bymekaargekom as deel van die Swart Maandag-protesoptogte. Die groep het hierna na Kaapstad beweeg.
Klapmuts plaasaanvalle Swart Maandag Wes-Kaap
EFF – Malema jou video gesien – hoekom word daar nie iets gedoen me die dreigemente van Malema na ons Wit Jong boere nie – dit is op Video maar hy kom niks oor nie – Dis sulke videos wat die aanvalle aanhits???
Stem heeltemal saam met jou MM!!!!!!!!!!
Dit is omdat daar n plakkerskamp besig is om te verrys langs die kragstasie tussen en agter die bome, so niemand kan sien wat daar aangaan nie. En daar word beplan om nog plakkers daar te vestig. Misdaad het reeds handuit geruk in die omgewing.
Armand Otto · 2 jare gelede
Net 'n voorstel, daar is baie beskaafde mense wat sonder werk sit in ons land, kan ons op van die plase nie dalk begin om die werkloses te akomdeer nie, in ruil vir arbeid, maw jy bou kom ons se 4 ekstra klein huise op jou plaas, maar redelik naby genoeg aan die hoof huis, elke huis kry 'n twee rigting radio, hoe meer beweging dan nou op die plaas is, gaan dit dalk die plaas moorde op so 'n manier bietjie hokslaan, want dan is daar bv 4 huise op een plaas saam die hoof huis, en daar kan op so 'n manier vinniger hulp verleen word indien daar iets gebeur, want dan op so manier is daar heeltyd beweging, want jy weet die mense wat die dinge doen, hulle hou die huise dop, hulle ken elke beweging, so om dit dan nou vir hulle op 'n manier bietjie moeilker te maak kan 'n mens meer beweging gee op die plaas as daar bv 4 huise of 3 saam die hoof huis is, en jy vat natuurlik mense in wat daar nou gaan bly wat jy kan vertrou, soos ek se net 'n voorstel, ja dit gaan dit dalk nie stop nie, maar dit kan dalk verhoed dat nog boer en sy gesin of plaas weker sy lewe verloor, want dan is daar vinniger hulp wat verleen kan word, terwyl die polisie nog eers van die dorp af moet ry om by die plaas uit te kom.
Armand ek dink dis n goeie plan en stem saam met jou as boere dit kan bekostig maar let wel hulle moet seker maak dis manne wat wil nie wat net uitweg soek en nie gaan deel bydra nie. skerp idee
Heidi Koekemoer · 2 jare gelede
Armand ek het ook aan dieselfde oplossing gedink.
Ek dink die plaasboere sal moet begin kyk na die werkers wat vir hulle werk. As jy so luister is meeste die wat vir hulle werk. Dit is baie erg. Een van die dae gaan die werkers nie meer werk kry nie agv niemand wat hulle gaan vertrou nie.